Ζασλάβιε

Το Ζασλάβιε ή Ζασλάβλ (λευκορ. Заслаўе, ρωσ. Заславль) είναι μικρή πόλη της Λευκορωσίας, στην Περιφέρεια του Μινσκ. Βρίσκεται μόλις 20 χιλιόμετρα στα βορειοδυτικά της πρωτεύουσας της Λευκορωσίας Μινσκ. Το 2024 το Ζασλάβιε είχε πληθυσμό 17.404 κατοίκους έναντι2009 statistics of Belarus  (Belstat) 14.400 κατοίκων στην απογραφή του 2009.

Ιστορία
Σύμφωνα με τα χρονικά, το Ζασλάβιε ιδρύθηκε το έτος 985 μ.Χ. από τον Βλαδίμηρο Α΄ τον Μέγα, ο οποίος έστειλε τη σύζυγό του Ρογκνέντα να ζήσει στην πόλη μαζί με τον γιο τους Ιζιασλάβ του Πολότσκ, τον μετέπειτα ιδρυτή του πριγκιπικού Οίκου του Πολότσκ. Τότε η πόλη ονομαζόταν Ιζιασλάβ, από το όνομα του προσώπου αυτού, ονομασία που παραφθάρηκε στη σημερινή. 

Στις αρχές του Μεσαίωνα, η πόλη ήταν κέντρο του Πριγκιπάτου του Ιζιασλάβλ. Τον 11ο αιώνα η πόλη ήταν πολύ οχυρωμένη. Μεγάλο μέρος της επικράτειας της πόλης έχει προσδιοριστεί για αρχαιολογική συντήρηση. Στη σύγχρονη εποχή η πόλη ανήγειρε το υπαίθριο άγαλμα της Ρογκνέντα και του Ιζιασλάβ.

Κατά την περίοδο της Μεταρρυθμίσεως, η πόλη υπήρξε κέντρο για τους υποστηρικτές του Καλβινισμού και του Σοκινιανισμού.

Γεωγραφία
Η πόλη είναι κτισμένη σε υψόμετρο 211 μέτρα πάνω από την επιφάνεια της θάλασσας, κοντά στον ομώνυμο ταμιευτήρα (τεχνητή λίμνη) Ζασλάβσκαγιε, που αποκαλείται συχνά «Θάλασσα του Μινσκ».

Παραπομπές

Ζασλαβιε